CELEX: 62019TN0247
Language: hr
Date: 2019-04-12 00:00:00
Title: predmet T-247/19: Tužba podnesena 12. travnja 2019. — Thunus i dr. protiv EIB-a

17.6.2019   
            
            
               HR
            
            
               Službeni list Europske unije
            
            
               C 206/91
            
         
      Tužba podnesena 12. travnja 2019. — Thunus i dr. protiv EIB-a
      (predmet T-247/19)
      (2019/C 206/80)
      Jezik postupka: francuski
      
         Stranke
      
      
         Tužitelji: Vincent Thunus (Contern, Luksemburg) i 7 drugih tužitelja (zastupnik: L. Levi, odvjetnik)
      
         Tuženik: Europska investicijska banka
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  proglasi ovu tužbu dopuštenom i osnovanom, uključujući i prigovor nezakonitosti koji se u njoj nalazi;
               
            
                  —
               
               
                  slijedom toga,
                  
                              —
                           
                           
                              poništi odluku iz obračuna plaće tužiteljâ za veljaču 2018, kojom je godišnja prilagodba osnovne plaće ograničena na 0,7 % za 2018., i stoga poništi slične odluke iz kasnijih obračuna plaće;
                           
                        
            
                  —
               
               
                  stoga, naloži tuženiku
                  
                              —
                           
                           
                              da kao naknadu imovinske štete isplati (i) neisplaćeni iznos plaće koji odgovara primjeni godišnje prilagodbe za 2018., odnosno povećanje od 1,4 %, za razdoblje od 1. siječnja 2018. do 31. prosinca 2018.; (ii) neisplaćeni iznos plaće koji odgovara posljedicama primjene godišnje prilagodbe od 0,7 % za 2018. na iznos plaća koje će biti isplaćene počevši od siječnja 2018.; (iii) zatezne kamate na neisplaćene iznose plaća, koje se duguju do potpune isplate dospjelih iznosa, pri čemu stopu zateznih kamata koju treba primijeniti treba izračunati na temelju stope koju je odredila Europska središnja banka za glavne operacije refinanciranja, koja se primjenjuje tijekom razdoblja o kojem je riječ, uvećane za tri postotna boda;
                           
                        
            
                  —
               
               
                  ako je to potrebno, u slučaju da ih on ne dostavi na vlastitu inicijativu, tuženiku naloži da na temelju mjera upravljanja postupkom dostavi sljedeće dokumente:
                  
                              —
                           
                           
                              odluku Upravnog vijeća EIB-a od 18. srpnja 2017. (CA/505/17);
                           
                        
                              —
                           
                           
                              odluku Upravljačkog odbora od 30. siječnja 2018. (MC-021-ADM-15-2018);
                           
                        
                              —
                           
                           
                              obavijest Uprave za ljudske resurse od 25. siječnja 2018. (CS/PERS-QMS/ACB/2018-0011);
                           
                        
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog tužbe tužitelji se pozivaju, s jedne strane, kada je riječ o odluci Upravnog vijeća od 18. srpnja 2017., na dva tužbena razloga, a s druge strane, kada je riječ o odluci Upravljačkog odbora od 30. siječnja 2018., na tri tužbena razloga.
      Kada je riječ o odluci Upravnog vijeća od 18. srpnja 2017.:
      
                  1.
               
               
                  Prvi tužbeni razlog, koji se temelji na povredi načela pravne sigurnosti.
               
            
                  2.
               
               
                  Drugi tužbeni razlog, koji se temelji na povredi legitimnih očekivanja i stečenih prava.
               
            Kada je riječ o odluci Upravljačkog odbora od 30. siječnja 2018.:
      
                  1.
               
               
                  Prvi tužbeni razlog, koji se temelji na povredi postupovnih jamstava iz članka 41. Povelje Europske unije o temeljnim pravima.
               
            
                  2.
               
               
                  Drugi tužbeni razlog, koji se temelji na povredi prava savjetovanja s Odborom.
               
            
                  3.
               
               
                  Treći tužbeni razlog, koji se temelji na povredi načela proporcionalnosti.
               
            U pogledu zahtjeva za naknadu štete, tužitelji zahtijevaju plaćanje razlike u primicima od rada, odnosno 1,4 % od 1. siječnja 2018. (uključujući utjecaj tog povećanja na financijsku korist) uvećano za zatezne kamate.